Yevropa Chempionlar Ligasining 1/8 finaliga yo‘llanma olgan jamoalar nomi ma’lum bo‘ldi

Futbol bo‘yicha Yevropa Chempionlar Ligasining guruh bosqichi yakunlandi.

Guruh bosqichining natijalariga ko‘ra 1/8 finalga yo‘l olgan jamoalar nomi aniq bo‘ldi.
Yevropa Chempionlar Ligasi 1/8 finalining so‘nggi ishtirokchisi 9-dekabr, payshanba kuni “Atalanta” va “Vilyarreal” o‘rtasidagi uchrashuv so‘ng aniq bo‘ladi. Ushbu jamoalar o‘rtasida 8-dekabrga belgilangan o‘yin vaqti kuchli qor yog‘ishi tufayli qoldirilgan.
Guruhda uchinchi o‘rinni egallagan jamoalar: “Leypsig”, “Portu”, “Borussiya D”, “Sherif”, “Barselona”, “Sevilya” va “Zenit” Yevropa Ligasiga ravona bo‘ldi.
“Bryugge”, “Milan”, “Beshiktosh”, “Shaxtyor”, “Dinamo Kiyev”, “Yang Boyz”, “Volfsburg”, “Malmyo” jamoalari esa guruh bosqichida qolib ketdi.
Pley-off bosqichi uchun qur’a tashlash marosimi 13-dekabr kuni Shveysariyaning Nyon shahrida bo‘lib o‘tadi.
Yanada ko‘proq futbol va sport yangiliklaridan boxabar bo‘lishni istasangiz, “Daryo”ning Telegram’dagi rasmiy sport kanali — @Daryo_Sport24’ga obuna bo‘ling!